open-index/open-wikipedia-markdown huggingface dataset:
Βέλιος λόφος

δεξιά|μικρογραφία|200x200εσ|Η τοποθεσία του '''Βέλιου λόφου''' υποδεικνύεται σε αυτόν τον εικαστικό χάρτη της Ρώμης, π. 753 π.Χ.
μικρογραφία|Το Κολοσσαίο το 1880. Αριστερά ο Βέλιος λόφος.

Ο **Βέλιος Λόφος** ή η *Βέλια Κορυφή* είναι ένα σάγμα ή προεξοχή, που εκτείνεται έξω από τη μέση της βόρειας πλευράς του Παλατίνου λόφου προς τον Όππιο λόφο  (ο ίδιος είναι μία προεξοχή του Eσκουιλίνου λόφου) στη Ρώμη.

Σε μεταγενέστερους χρόνους, ο Βέλιος λόφος ονομαζόταν *Κορυφή της [[Sacra Via|Ιεράς Οδού]]* (Summa Sacra Via), αφού αυτή η Οδός άρχιζε εκεί στο υψηλότερο σημείο του, και σηματοδοτήθηκε από την Αψίδα του Τίτου και τον Ναό της Αφροδίτης και της Ρώμης. (Μία εναλλακτική θεωρία είναι ότι ο Βέλιος ήταν στην πραγματικότητα το ανατολικό μισό του Παλατίνου).

## Περιγραφή
Ο Βέλιος υπολογιζόταν ως ένας από τους επτά λόφους, στους οποίους εορταζόταν το Σεπτιμόντιον (Septimontium). Το όνομα εμφανίζεται πιο συχνά στον ενικό , αλλά και στον πληθυντικό.

Το ύψωμα περιγράφεται από τον Διονύσιο τον Αλικαρνασσέα  ως *ὑψηλὸν ἐπιεικῶς καὶ περίτομον* (υψηλό αρκετά και απότομο). Ένας πρωτόγονος τάφος που βρέθηκε το 1908 κοντά στην Αψίδα του Τίτου, ήταν περίπου στα 28 μ. επάνω από την επιφάνεια της θάλασσας, ενώ παρθένο έδαφος βρέθηκε στο χαμηλότερο τμήμα της κοιλάδας, που καταλάμβανε η Ρωμαϊκή Αγορά, στα 3,6 μέτρα, και σε σχέση με την ανασκαφή του *Παναγίου* (Sepulcretum), στα 10,63 μέτρα. Το αρχικό ύψος της κορυφογραμμής μπορεί να μειώθηκε κάπως από την κατασκευή της Χρυσής Οικίας του Νέρωνα (Domus Aurea).

Η έννοια και η ετυμολογία του Βέλιου είναι τόσο αβέβαιη τώρα, όσο και στην αρχαιότητα. Αναφέρεται τακτικά στη σωζόμενη βιβλιογραφία σε σχέση με το *ιερό των Θεών των Προμηθειών* (aedes Deorum Penatium) και την Οικία των Βαλερίων (Domus Valeriorum).

## Βιβλιογραφικές αναφορές

### Αναφορές


### Άλλες πηγές
* Rebert, Homer Franklin (1925), «The Velia: A Study in Historical Topography», *Transactions of the American Philological Association* ; Τομ. 56 (1925), σ. 54–69.

## Εξωτερικοί σύνδεσμοι
* Platner και Ashby

Κατηγορία:Λήμματα που περιέχουν κείμενο στα ιταλικά
Κατηγορία:Λήμματα που περιέχουν κείμενο στα λατινικά
Βελιος
Βλαντίμιρ Πολιακόφ

Ο **Βλαντίμιρ Νικολάγιεβιτς Πολιακόφ** (ρωσ. Владимир Николаевич Поляков, γενν. 17 Απριλίου 1960) είναι Ρώσος πρώην αθλητής του στίβου, και συγκεκριμένα επικοντιστής, ο οποίος εκπροσώπησε τη Σοβιετική Ένωση (στην ακμή του) και αργότερα τη Ρωσία (στο τέλος της σταδιοδρομίας του).

Στις 26 Ιουνίου 1981 ο Πολιακόφ, αγωνιζόμενος στην Τιφλίδα, κατόρθωσε να υπερβεί τα 5,81 μέτρα στο αγώνισμά του, καταρρίπτοντας το παγκόσμιο ρεκόρ ανδρών, το οποίο είχε σημειώσει μόλις 6 ημέρες πρωτύτερα ο Τιερί Βινιερόν. Κατείχε αυτό το παγκόσμιο ρεκόρ για περισσότερο από δύο έτη (26 μήνες), έως τις 28 Αυγούστου 1983, οπότε το κατέρριψε ο Πιερ Κινόν με 5,82 μέτρα, αλλά και αυτού του Γάλλου το ρεκόρ κράτησε μόλις 4 ημέρες!

Από πλευράς μεγάλων αγώνων, ο Πολιακόφ υπήρξε επί λίγα μόλις έτη ένας από τους κορυφαίους αθλητές στο άλμα επί κοντώ, κερδίζοντας δύο μετάλλια στο Ευρωπαϊκό Πρωτάθλημα Κλειστού Στίβου, το αργυρό το 1980 στο Ζίντελφινγκεν και το χρυσό το 1983 στη Βουδαπέστη. Στον ανοικτό στίβο, η μοναδική μεγάλη στιγμή του ήταν στο Ολυμπιακό Στάδιο Αθηνών, στις 9 Σεπτεμβρίου 1982, όταν πήρε τη δεύτερη θέση στον τελικό του Ευρωπαϊκού Πρωταθλήματος Στίβου 1982, σημειώνοντας την ίδια επίδοση με τον πρώτο και τον τρίτο αθλητή, 5,60 μ., που αποτελούσε νέο ρεκόρ αγώνων.

## Παραπομπές


## Πηγές - εξωτερικοί σύνδεσμοι
* 

Κατηγορία:Επικοντιστές
Κατηγορία:Σοβιετικοί αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Ίττα Λέμον

Η **Μαργκαρέτα "Ίττα" Λουίζα Λέμον** *(Margaretta "Etta" Louisa Lemon)* ΤΒΑ  (22 Νοεμβρίου 1860 - 8 Ιουλίου 1953)  ήταν Αγγλίδα φιλόζωος και ιδρυτικό μέλος της  *«Βασιλικής Εταιρείας για την Προστασία των Πτηνών»*(RSPB). Έγινε γνωστή με την εκστρατείας της ενάντια στη χρήση φτερών στα καπέλα των κυριών, μόδα που είχε οδηγήσει στη θανάτωση δισεκατομμυρίων πτηνών για τα φτερά τους. 

Το 1889 ίδρυσε στο Κρόιντον μαζί με την Ελάιζα Φίλιπς (Eliza Phillips) την οργάνωση "Fur, Fin and Feather Folk", η οποία δύο χρόνια αργότερα συγχωνεύτηκε με την επίσης ιδρυθείσα το 1889, στο Μάντσεστερ, *«Εταιρεία για την Προστασία των Πτηνών»* (SPB) της Έμιλι Ουίλιαμσον (Emily Williamson). Ο νέος οργανισμός υιοθέτησε τον τίτλο *Εταιρεία* και το καταστατικό συντάχθηκε από τον Φρανκ Λέμον (Frank Lemon), ο οποίος έγινε νομικός της σύμβουλος, και το 1892  σύζυγός της. Από το 1893 ως το 1904 ήταν επίτιμη γραμματέας της 
«Εταιρείας για την Προστασία των Πτηνών». Το 1904 η οργάνωση τέθηκε υπό την προστασία της Βασίλισσας της Αγγλίας και μετονομάστηκε σε 
«Βασιλική Εταιρεία για την Προστασία των Πτηνών».

## Πηγές - Παραπομπές


Κατηγορία:Άγγλοι ακτιβιστές
Κατηγορία:Καλή διαβίωση των ζώων
WordPerfect

Το **WordPerfect (WP)** είναι εφαρμογή επεξεργασίας κειμένου, η οποία ανήκει πλέον στην Corel, με μακρά ιστορία σε πολλές πλατφόρμες προσωπικών υπολογιστών. Στο απόγειο της δημοτικότητάς της, τη δεκαετία του 1980 και στις αρχές της δεκαετίας του 1990, η εφαρμογή ήταν κυρίαρχη στους επεξεργαστές κειμένου, εκτοπίζοντας τον προηγούμενο ηγέτη της αγοράς, WordStar.

Αναπτύχθηκε αρχικά στο πλαίσιο σύμβασης με το Πανεπιστήμιο Brigham Young για χρήση σε μίνι υπολογιστή της Data General στα τέλη της δεκαετίας του 1970. Οι δημιουργοί διατήρησαν τα δικαιώματα του προγράμματος, σχηματίζοντας το 1979 την **Satellite Software International** (SSI) με έδρα τη Γιούτα για να το πωλήσουν. Το πρόγραμμα κυκλοφόρησε για πρώτη φορά στην αγορά με την ονομασία SSI*WP τον Μάρτιο του 1980. Στη συνέχεια, μεταφέρθηκε στο λειτουργικό σύστημα MS-DOS το 1982, οπότε και χρησιμοποιήθηκε το όνομα WordPerfect, και γρήγορα ακολούθησαν αρκετές σημαντικά ενημερωμένες εκδόσεις. Ο κατάλογος των δυνατοτήτων της εφαρμογής ήταν σημαντικά πιο προηγμένος από τον κύριο ανταγωνιστή της WordStar, καθιερωμένου προγράμματος που βασιζόταν στο λειτουργικό σύστημα CP/M και δεν κατάφερε να μεταβεί με επιτυχία στο MS-DOS, το οποίο αντικατέστησε το CP/M, αν και κυκλοφόρησε το, επίσης επιτυχημένο, WordStar2000. Η Satellite Software International άλλαξε την επωνυμία της σε **WordPerfect Corporation** το 1985.

## Παραπομπές


Κατηγορία:Λογισμικό
Κατηγορία:Επεξεργαστές κειμένου
Κάρλο Ουάγκνερ

Ο **Κάρλο Ουάγκνερ** (λουξ.: *Carlo Wagner* - 3 Ιουλίου 1953 στο Wormeldange - 12 Φεβρουαρίου 2021) ήταν πολιτικός από το Λουξεμβούργο. Μέλος του Δημοκρατικού Κόμματος, διετέλεσε δήμαρχος του Wormeldange και μέλος της Βουλής των Αντιπροσώπων για την ανατολική εκλογική περιφέρεια μεταξύ των ετών 1994 και 1999 και 2004 και 2013. Διετέλεσε επίσης υπουργός Υγείας υπό το υπουργείο Juncker-Polfer μεταξύ 1999 και 2004. Πέθανε σε ηλικία 67 ετών μετά από μακροχρόνια μάχη με ασθένεια.

## Παραπομπές


## Πηγές
* https://web.archive.org/web/20110716055116/http://www.wort.lu/wort/web/letzebuerg/artikel/94425/rentenreform-mit-augenmass.php
* https://today.rtl.lu/news/luxembourg/a/1671615.html

Κατηγορία:Λουξεμβούργιοι πολιτικοί
Αριστάρχ Βένες

Ο **Αριστάρχ Βίκτοροβιτς Βένες** (ρωσ. *Аристарх Викторович Венес*, γενν. 4 Οκτωβρίου 1989, Μόσχα, ΡΣΟΣΔ, ΕΣΣΔ) είναι Ρώσος ηθοποιός του θεάτρου και του κινηματογράφου.

## Βιογραφία
Γιος του ηθοποιού Βίκτωρα Βένες (γενν. 13 Νοεμβρίου 1962), αποφοίτου του Κρατικού Ινστιτούτου Θεάτρου Γιαροσλάβλ. Εγγονός του Αρίσταρχου Βένες, Έλληνα συμμετέχοντος στον Β' Παγκόσμιο Πόλεμο στο πλευρό του αντιχιτλερικού συνασπισμού, που μετανάστευσε στην ΕΣΣΔ το 1949. Πήρε το όνομα του παππού του.

Σε ηλικία 15 ετών, αποφοιτά από το σχολείο και μπαίνει στο τμήμα υποκριτικής στη Σχολή Θεάτρου Τέχνης "Αντόν Τσέχοφ" της Μόσχας στο μάθημα του Κονσταντίν Ράικιν, αλλά λόγω οικογενειακών συνθηκών εγκαταλείπει το πανεπιστήμιο. 

Το 2010 εισήλθε στο τμήμα σκηνοθεσίας του Πανρωσικού Κρατικού Ινστιτούτου Κινηματογράφου, στο εργαστήριο των Βαλέρι Ρουμπίντσικ και Σεργκέι Σολοβιόφ. Την ίδια χρονιά, ο Βένες εμφανίστηκε σε έναν από τους κύριους ρόλους στην ταινία "Συμμαθητές" σε σκηνοθεσία Σεργκέι Σολοβιόφ. Η ταινία αναδεικνύει τους προβληματισμούς του σκηνοθέτη για τη νεολαία στη σύγχρονη Ρωσία. Οι χαρακτήρες του διακρίνονται από μια μη τυπική προσέγγιση της ζωής, μια τάση τόσο για φιλοσοφικό συλλογισμό όσο και για αυθόρμητη λήψη αποφάσεων.

Την περίοδο από το 2011 έως το 2014, ο Αριστάρχ Βένες πρωταγωνίστησε σε πολλά έργα, μεταξύ των οποίων και η 20λεπτη ταινία μικρού μήκους "Δόντια στο ράφι" (2011).

Το 2015, το τηλεοπτικό κανάλι TNT κυκλοφόρησε τη σειρά "Ο Νόμος των Πέτρινων Ζούγκλων" , στην οποία ο ηθοποιός έπαιξε τον κύριο ρόλο. Το 2017 κυκλοφόρησε η δεύτερη σεζόν της σειράς, η οποία επίσης τράβηξε την προσοχή των ΜΜΕ και στάθηκε αφορμή για αρκετές συνεντεύξεις.

Ο Αριστάρχ έχει μια αδερφή, τη Μαρία, η οποία είναι 13 χρόνια μικρότερη από αυτόν. Έπαιξε σε πολλές ταινίες, αλλά δεν σκοπεύει να γίνει επαγγελματίας ηθοποιός.

Ο Βένες είναι αφοσιωμένος οπαδός της ποδοσφαιρικής ομάδας Λοκομοτίβ Μόσχας. Ο ηθοποιός παρακολουθεί πολλούς από τους αγώνες της ομάδας, συμπεριλαμβανομένων εκείνων εκτός έδρας .

## Παραπομπές


## Εξωτερικοί σύνδεσμοι

*

Κατηγορία:Ρώσοι ηθοποιοί
Ορλάντο Χ. Μάνινγκ

Ο **Ορλάντο Χάρισον Μάνινγκ** (, 18 Μαΐου 1847 - 19 Σεπτεμβρίου 1909) ήταν Αμερικανός πολιτικός ο οποίος διετέλεσε αντικυβερνήτης της Πολιτείας Άιοβα των ΗΠΑ.

## Βιογραφία
Γεννήθηκε το 1847 στο Άμπιγκτον της Ιντιάνα αλλά μεταγενέστερα εγκαταστάθηκε  με την οικογένειά του στην Άιοβα. Σπούδασε Νομικά και άσκησε το επάγγελμα του δικηγόρου. Εκλέχτηκε στην Βουλή των Αντιπροσώπων της Άιοβα και την περίοδο 1882 -1886 αντι-κυβερνήτης υπό τον Κυβερνήτη Μπούρεν Ρ. Σέρμαν. Με το τέλος της θητείας του, επανήρθε στη δικηγορία.

Απεβίωσε στο Ατλάντικ Σίτι του Νιου Τζέρσεϊ.

## Παραπομπές


Κατηγορία:Αμερικανοί πολιτικοί
Σηπιάδα Εύβοιας

Η **Σηπιάδα** (επίσημα *Σηπιάς* αλλά και *Σπιάδα* για τους ντόπιους) είναι μικρός παραθαλάσσιος οικισμός αλλά και παραλία στη βόρεια Εύβοια και την Περιφερειακή Ενότητα Ευβοίας.

## Γενικά στοιχεία
Η Σηπιάδα βρίσκεται στα παράλια του Βόρειου Ευβοϊκού κόλπου ενώ απέχει περίπου 4 χιλιόμετρα Δ.-ΒΔ. από την Λίμνη (έδρα του δήμου) και 79 χιλιόμετρα ΒΔ. από την Χαλκίδα. Είναι γνωστή στην περιοχή για την παραλία της, η οποία ονομάζεται και *Κοχύλι*, που είναι βοτσαλωτή, με πολυάριθμα κοχύλια και κατά μήκος της με πεύκα και σκίνα. Αποτελεί παραθεριστικό προορισμό της ευρύτερης περιοχής καθώς διαθέτει οργανωμένη παραλία και αρκετά ενοικιαζόμενα δωμάτια. 

Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην τότε  κοινότητα Λίμνης. Σύμφωνα με το σχέδιο Καλλικράτης μαζί με την Λίμνη, τα Κατούνια, τον Μυρτιά, τον Ρετσινόλακκο και την Χρόνια  αποτελούν τη δημοτική κοινότητα Λίμνης που υπάγεται στη δημοτική ενότητα Ελυμνίων του Μαντουδίου–Λίμνης–Αγίας Άννας και σύμφωνα με την απογραφή 2011 απογράφονται 120 κάτοικοι.

## Παραπομπές


Κατηγορία:Δήμος Μαντουδίου - Λίμνης - Αγίας Άννας
Κατηγορία:Χωριά της περιφερειακής ενότητας Ευβοίας
Εθνική βιβλιοθήκη της Φινλανδίας

Η **Εθνική Βιβλιοθήκη της Φινλανδίας** (, ) είναι η παλαιότερη και μεγαλύτερη επιστημονική βιβλιοθήκη στη Φινλανδία. Διοικητικά ανήκει στο Πανεπιστήμιο του Ελσίνκι.

## Ιστορία
αριστερά|μικρογραφία|Εσωτερικό της βιβλιοθήκης|241x241εσ
Μέχρι την 1η Αυγούστου 2006 ονομαζόταν Βιβλιοθήκη του Πανεπιστημίου του Ελσίνκι. 
Είναι πλέον ξεχωριστό ίδρυμα από τη Βιβλιοθήκη του Πανεπιστημίου του Ελσίνκι. 

Η Εθνική Βιβλιοθήκη χαρακτηρίζεται ως υπεύθυνη για την αποθήκευση της φινλανδικής πολιτιστικής κληρονομιάς. Σύμφωνα με τη φινλανδική νομοθεσία, ως υπεύθυνη για τη νόμιμη κατάθεση, η Βιβλιοθήκη λαμβάνει αντίγραφα όλου του έντυπου υλικού, καθώς και το οπτικοακουστικό υλικό εκτός από τις ταινίες, που παράγονται στη Φινλανδία ή προορίζονται για διανομή στη Φινλανδία. Αυτά τα αντίγραφα διανέμονται στη συνέχεια από τη Βιβλιοθήκη στη δική της εθνική συλλογή και στις εφεδρικές συλλογές πέντε άλλων πανεπιστημιακών βιβλιοθηκών . Επιπλέον, η Εθνική Βιβλιοθήκη έχει την υποχρέωση να συλλέγει και να διατηρεί έντυπα που δημοσιεύονται στο διαδίκτυο.

Οι κάτοικοι της Φινλανδίας μπορούν να κάνουν εγγραφή στην Εθνική Βιβλιοθήκη και να δανειστούν υλικό της. Ωστόσο, οι εκδόσεις της εθνικής συλλογής δεν δανείζονται εκτός βιβλιοθήκης. Η βιβλιοθήκη φιλοξενεί επίσης μία από τις πιο ολοκληρωμένες συλλογές βιβλίων που έχουν εκδοθεί για τη Ρωσική Αυτοκρατορία από οποιαδήποτε άλλη βιβλιοθήκη στον κόσμο.

## Αρχιτεκτονική
Η βιβλιοθήκη χωρίζεται σε πολλούς χώρους. Το κεντρικό κτίριο σχεδιάστηκε το 1836 από τον Carl Ludvig Engel και η κατασκευή του ολοκληρώθηκε το 1840-41. Το κτίριο του παραρτήματος το λεγόμενο Rotunda σχεδιάστηκε από τον Gustaf Nyström και κτίστηκε μεταξύ 1902 και 1906 . Στη δεκαετία του 1950 δημιουργήθηκε υπόγειος χώρος για τις συλλογές ώστε να είναι πιο κοντά από τα κύρια κτίρια, αυτή η εκσκαφή επεκτάθηκε σημαντικά στη συνέχεια για να σχηματίσει ένα υπόγειο καταφύγιο πάνω των 57.000 m3 μέσα στον βράχο 18 μέτρα κάτω από το κτίριο της βιβλιοθήκης . Το 1998 η βιβλιοθήκη διευρύνθηκε με την προσθήκη του κτιρίου Fabiania, τα διάφορα μέρη του οποίου κτίστηκαν από τους Jean Wiik και Gustaf Nyström μεταξύ 1844 και 1895. 

Η Fabiania συνδέεται με τα άλλα κτίρια μέσω μιας υπόγειας σήραγγας. Η βιβλιοθήκη διαθέτει επίσης αποθηκευτικούς χώρους στη Vallila, Mikkeli και Urajärvi.

## Φωτοθήκη

File:Rotunda Julkisivu.jpg|Η Rotunda του Gustaf Nyström
File:Fabiania building, National Library of Finland (1895).jpg| Η Fabiania (Θέα από το Fabianinkatu)
File:Inside view of National Library of Finland 001 (2).jpg|Το εσωτερικό της βιβλιοθήκης 
File:Kansalliskirjaston pylväitä ja kirjoja.jpg|Βιβλία της Εθνικής Βιβλιοθήκης 


## Εξωτερικοί σύνδεσμοι
* Official website
* Οι 10 μεγαλύτερες βιβλιοθήκες του κόσμου

## Δείτε επίσης
* Κατάλογος μεγαλύτερων βιβλιοθηκών
* Φινλανδία

## Παραπομπές


Φινλανδια
Φ
Κούρο Σεγκούρα

Ο **Φρανθίσκο Σεγκούρα Γκόμεθ** (ισπανικά: Francisco Segura Gómez) (Γρανάδα, 7 Απριλίου 1972), γνωστός ως **Κούρο Σεγκούρα**, είναι Ισπανός προπονητής καλαθοσφαίρισης στην ομάδα του Προμηθέα Πατρών.

## Διαδρομή σταδιοδρομίας

* 1994–96: Οξιμέκα Αλμπολότε (Βοηθός προπονητή)
* 1996–97: Μοτρίλ Κόστα Τροπικάλ (EBA).
* 1997–98: Κοβίραν Γρανάδα (Βοηθός προπονητή)
* 1998–99: Γρανάδα (EBA Νότιος Όμιλος)
* 1999–00: Λινένσε (EBA)
* 2000–01: Λινένσε (LEB II - 3η Ισπανίας)
* 2001–02: Τενερίφε (LEB - 2η Ισπανίας).
* 2002–03: Μενόρκα (LEB)
* 2003–2004: Κόινγκα Μενόρκα (LEB)
* 2004–2005: IBB Χοτέλς Μενόρκα (LEB)
* 2005–2006: Λιανέρα Μενόρκα (ACB - 1η Ισπανίας)
* 2007–2008: CAI Σαραγόσα (LEB)
* 2008–2009: CAI Σαραγόσα (ACB)
* 2009–2010: Ομπραντόιρο (ACB)
* 2010–2011: Γρανάδα (ACB)
* 2012–2013: Ουνικάχα Μάλαγα (Βοηθός προπονητή)
* 2014: Εθνική Ομάδα Κουβέιτ
* 2014–2015: Τζιλίν Νόρθιστ Τάιγκερς
* 2015: Αγουάδα
* 2016: Χιγάντες δε Γουαϊάνα
* 2017–2018: Μπασκόνια (Βοηθός προπονητή)
* 2018–2020: Ρεάλ Μπέτις
* 2021–2022: Ιωνικός Νικαίας
* 2022: Α.Ε.Κ.
* 2022–2023: Σαν Πάμπλο Μπούργος
* 2023–2024: Κολοσσός Ρόδου
* 2025–σήμερα: Προμηθέας Πατρών

## Διακρίσεις

* 2004–2005: Δευτεραθλητής στη LEB Λιγκ (2η Ισπανίας) και στο Πριν'ς Καπ με την IBB Χοτέλς Μενόρκα, με την οποία πέτυχε την άνοδο στην ACB (1η Ισπανίας).
* 2007–2008: Πρωταθλητής της LEB Λιγκ (2η Ισπανίας) με την CAI Σαραγόσα, με την οποία πέτυχε την άνοδο στην ACB (1η Ισπανίας).
* 2008: Φιναλίστ του Σούπερ Καπ της ACB
* 2018–2019: Πρωταθλητής του πρωταθλήματος LEB ORO (2η Ισπανίας), προβιβάστηκε στην ACB (1η Ισπανίας).
* 2019: Πρωταθλήτρια του Κυπέλλου Πριγκίπισσας της Αστούριας (Τουρνουά Χρυσό Λιγκ Καπ της LEB).

## Παραπομπές


## Εξωτερικοί σύνδεσμοι
* Αρχείο Κούρο Σεγκούρα στην επίσημη ιστοσελίδα της ΑΕΕΒ

Κατηγορία:Ισπανοί προπονητές καλαθοσφαίρισης
Κατηγορία:Προπονητές καλαθοσφαίρισης Μπάσκετ Σαραγόσα
Κατηγορία:Προπονητές καλαθοσφαίρισης Εθνικής Κουβέιτ
Κατηγορία:Προπονητές καλαθοσφαίρισης Ρεάλ Μπέτις Μπαλονθέστο
Κατηγορία:Προπονητές καλαθοσφαίρισης Ιωνικού Νίκαιας
Κατηγορία:Προπονητές καλαθοσφαίρισης ΑΕΚ
Κατηγορία:Προπονητές καλαθοσφαίρισης Κολοσσού Ρόδου
Κατηγορία:Προπονητές καλαθοσφαίρισης Προμηθέα Πατρών
Σύλλογος Γονέων και Κηδεμόνων

**Σύλλογος Γονέων και Κηδεμόνων** είναι η οργάνωση γονέων των μαθητών που φοιτούν στην πρωτοβάθμια και δευτεροβάθμια δημόσια εκπαίδευση με σκοπό τη συμμετοχή των γονέων και των κηδεμόνων στην εύρυθμη λειτουργία των σχολικών συγκροτημάτων. 

Μέλη του αποτελούν όλοι οι γονείς της σχολικής μονάδας και έχουν το δικαίωμα να εκλεγούν το προεδρείο και το συμβούλιο του συλλόγου και αντιστοίχως να εκλεγούν κάθε δύο χρόνια με άμεση καθολική ψηφοφορία.

Κατηγορία:Εκπαίδευση στην Ελλάδα
Καλαμούδι Εύβοιας

Το **Καλαμούδι** είναι μικρό ημιορεινό χωριό στην βόρεια Εύβοια και την Περιφερειακή Ενότητα Εύβοιας.

## Γεωγραφικά - ιστορικά στοιχεία
Το Καλαμούδι βρίσκεται στους νότιους πρόποδες του όρους Καβαλλάρης σε υψόμετρο 390 μέτρα ενώ απέχει 19 χλμ. (οδικά) Β.-ΒΔ. από την Λίμνη (έδρα του δήμου) και 95 χλμ. ΒΔ. από την Χαλκίδα. Αναφέρεται από την περίοδο της τουρκοκρατίας στην τοποθεσία όπου βρίσκεται μέχρι σήμερα, η οποία χαρακτηρίζεται από πλούσια βλάστηση, πολλά   τρεχούμενα νερά και δροσερό κλήμα το καλοκαίρι. Σε απόσταση 4 χιλιομέτρων βόρεια είναι το μοναστήρι του Όσιου Δαυίδ και σε 7 χιλιόμετρα οι καταρράκτες Δρυμώνα. 

Ως οικισμός αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Αιγαίων. Σύμφωνα με το σχέδιο Καλλικράτης ανήκει στην τοπική κοινότητα Ροβιών που υπάγεται στη δημοτική ενότητα Ελυμνίων του Μαντουδίου–Λίμνης–Αγίας Άννας και σύμφωνα με την απογραφή 2011 απογράφονται 37 κάτοικοι.

## Παραπομπές


Κατηγορία:Δήμος Μαντουδίου - Λίμνης - Αγίας Άννας
Κατηγορία:Χωριά της περιφερειακής ενότητας Ευβοίας
Α.Ε.Κ. (ράγκμπι γυναικών)

Το τμήμα ράγκμπι λιγκ γυναικών της ΑΕΚ υπήρξε ελληνική ομάδα Ράγκμπι λιγκ που ανήκε στον ομώνυμο σύλλογο. Το τμήμα γυναικών, ξεκίνησε το 2018 και συμμετείχε σε διοργανώσεις της Ελληνικής Ομοσπονδίας Μοντέρνου Πεντάθλου (ΕΟΜοΠ). Είναι ανενεργό από το 2019.

Η πρώτη εμφάνιση έγινε τον Ιούνιο του 2018, στο γήπεδο Γκορυτσάς όπου η γυναικεία ομάδα της Α.Ε.Κ. αντιμετώπισε τις ομάδες του Προμηθέα και του Πυρρίχιου Ασπροπύργου σε αγώνες που διεξήχθησαν με τους κανόνες Ράγκμπυ Αγγίγματος (Touch Rugby).           

## Παραπομπές


Κατηγορία:Αθλητική Ένωση Κωνσταντινουπόλεως
Opel Senator

Το **Opel Senator** ήταν ένα μεσαίο πολυτελές αυτοκίνητο που παράχθηκε από τη γερμανική αυτοκινητοβιομηχανία Opel από τον Δεκέμβριο του 1978 έως τον Ιούλιο του 1993, σε 2 γενιές, ως αντικαταστάτης του Opel Kapitän, του Opel Diplomat και του Opel Admiral ταυτόχρονα. Παράχθηκε επίσης και από την δεξιοτίμονη βρετανική δίδυμη εταιρεία Vauxhall, ως το **Vauxhall Royale** για να αντικαταστήσει το Vauxhall Cresta. Το μοντέλο ήταν διαθέσιμο ως 4-θυρο σεντάν ή ως 2-θυρο κουπέ, το Monza. Αντιθέτως στη δεύτερη γενιά, που εισήχθη την άνοιξη του 1987, δεν υπήρχε έκδοση Monza. Η δεύτερη γενιά του μοντέλου, ήταν πρακτικώς μια εκδοχή με μακρύτερο μεταξόνιο του Opel Omega πρώτης γενιάς (παραγωγή : Αύγουστος 1986 - Αύγουστος 1993).

Το Senator ήταν βασικά μια επιμηκυμένη και πιο πολυτελής έκδοση των υπαρχόντων Opel Rekord και Opel Omega. Η γκάμα ήταν διαθέσιμη με διάφορους βενζινοκινητήρες και πετρελαιοκινητήρες 4 και 6 κυλίνδρων, με κυβισμό κινητήρα από 1979 κ.εκ σε 4093 κ.εκ. Ο μεγαλύτερος διαθέσιμος στις ευρωπαϊκές αγορές ήταν ο κινητήρας των 2969 κ.εκ.


File:Opel Senator front 20080303.jpg|Opel Senator A2 (1982–1986)
File:SenatorA1CD1978290505(4wik) (cropped).JPG|Opel Senator A1, πίσω(1978–1982)
File:Hagerty Classic Cars UK Festival of the Unexceptional 2017 - 35982433131.jpg|Vauxhall Royale σεντάν
File:Opel Senator B hl gold.jpg|Opel Senator B
File:VauxhallOpel Senator Cambridge 1988.JPG|Vauxhall Senator B

 
## Βιβλιογραφία
* Eberhard Kittler: Deutsche Autos seit 1990. Band 6. Mercedes, Ford, Opel und Porsche. 1. Auflage. Motorbuch Verlag, Stuttgart 2001, ISBN 3-613-02052-1, S. 315, 323–325.
* Werner Oswald: Deutsche Autos 1945–1990. Band 3. Ford, Opel und Volkswagen. 2. Auflage. Motorbuch Verlag, Stuttgart 2003, ISBN 3-613-02116-1, S. 306–311, 348–351.
* Peter Schneider: Deutsche Autos im Bild. Die Meilensteine von 1886 bis heute. 1. Auflage. Motorbuch Verlag, Stuttgart 2002, ISBN 3-613-02233-8, S. 164.

## Εξωτερικοί σύνδεσμοι
* Website about Opel Senator/Monza
* carpics – Opel Monza pictures

Senator
Κατηγορία:Γερμανικά αυτοκίνητα
Κατηγορία:Αυτοκίνητα πολυτελείας
Λαπαθόσουπα

Η **λαπαθόσουπα** είναι σούπα που παρασκευάζεται από νερό ή ζωμό, φύλλα λάπαθου και αλάτι. Οι ποικιλίες της ίδιας σούπας περιλαμβάνουν το σπανάκι, το αγριοσπανάκι, το σέσκουλο, την τσουκνίδα και περιστασιακά πικραλίδα, ποδάγρα ή αγριόσκορδο, μαζί ή αντί για λάπαθο. Είναι δημοφιλές πιάτο στις εβραϊκή, λευκορωσική, εσθονική, ουγγρική, λετονική, λιθουανική,ρουμάνικη, αρμενική, πολωνική, ρωσική και ουκρανική κουζίνες. Λόγω της κοινοτυπίας της ως σούπας στις κουζίνες της Ανατολικής Ευρώπης, αποκαλείται συχνά **πράσινο μπορς**, ως ξάδερφος του τυπικού, κοκκινωπού-μωβ μπορς από παντζάρια. Στη Ρωσία, όπου το σι (μαζί με ή αντί για μπορς) ήταν η βασική σούπα, όπου η λαπαθόσουπα ονομάζεται επίσης **πράσινη σι**. Στα παλιά ρωσικά βιβλία μαγειρικής ονομαζόταν απλά **πράσινη σούπα**.

Η λαπαθόσουπα συνήθως περιλαμβάνει επιπλέον συστατικά, όπως κρόκους αυγών ή ολόκληρα αυγά (βρασμένα ή σκραμπλ), πατάτες, καρότα, ρίζα μαϊντανού και ρύζι. Μια ποικιλία ουκρανικού πράσινου μπορς περιλαμβάνει επίσης παντζάρια. Στις πολωνική, ουκρανική, λευκορωσική και ρωσική κουζίνες, η λαπαθόσουπα μπορεί να παρασκευαστεί χρησιμοποιώντας οποιοδήποτε ζωμό αντί για νερό. Συνήθως γαρνίρεται με σμετάνα (μια ανατολικοευρωπαϊκή ποικιλία ξινής κρέμας). Μπορεί να σερβιριστεί είτε ζεστή είτε κρύα.

Η λαπαθόσουπα  χαρακτηρίζεται από την ξινή γεύση της λόγω του οξαλικού οξέος (το οποίο στις σλαβικές γλώσσες ονομάζεται «οξύ οξαλίδας») που υπάρχει στο λάπαθο. Η «ξινή οξαλική» γεύση μπορεί να εξαφανιστεί όταν προστεθεί ξινή κρέμα, καθώς το οξαλικό οξύ αντιδρά με το ασβέστιο και την καζεΐνη. Μερικοί μπορεί να αναφέρουν τη γεύση οξαλίδας ως «στυφή», όπως με το σπανάκι ή τα καρύδια.
Αρχείο:Borscz zelenyj ukr.jpg|Πράσινο μπορς με αυγό και ξινή κρέμα
Αρχείο:Green borscht spinach smetana.jpg|Πράσινο μπορς με σπανάκι αντί για λάπαθο και με πατάτες
Αρχείο:Борщ зелений.jpeg|Ουκρανικό πράσινο μπορς που περιλαμβάνει λάπαθο και παντζάρι


## Παραπομπές


Κατηγορία:Κρύες σούπες
Κατηγορία:Ουκρανικές σούπες
Κατηγορία:Πολωνικές σούπες
Κατηγορία:Ρωσικές σούπες
Κατηγορία:Ασκεναζική κουζίνα
Κατηγορία:Λευκορωσική κουζίνα
Κατηγορία:Σοβιετική κουζίνα
Προκόπης Δούκας

Ο **Προκόπης Δούκας** (Αθήνα, 1963) είναι Έλληνας δημοσιογράφος και παρουσιαστής ειδήσεων.

## Βιογραφία
Ο Δούκας σπούδασε ηλεκτρολόγος μηχανικός με ειδίκευση στα ηλεκτρονικά και τις τηλεπικοινωνίες και Μουσική Τεχνολογία στο Πανεπιστήμιο Στάνφορντ. Η καριέρα του ως δημοσιογράφος ξεκίνησε με την έλευση και ανάπτυξη του ανεξάρτητου ραδιοφώνου στην Ελλάδα, το 1988. Έχει συνεργαστεί με μεγάλους μουσικούς και ειδησεογραφικούς σταθμούς της Αθήνας, όπως ΣΚΑΪ 100.3, ΑΝΤ1 97.2, Αθήνα 9.84, Πρώτο Πρόγραμμα και Kosmos 93.6.

Το 1997 έγινε ένας από τους κύριους παρουσιαστές της ελληνικής κρατικής τηλεόρασης. Παρουσίαζε το βραδινό δελτίο ειδήσεων από το 1999 μέχρι το 2013 της ΝΕΤ και της ΕΤ1. Είχε παρουσιάσει το πρώτο δελτίο ειδήσεων της (βραχύχρονης σε λειτουργία) ΔΤ.

Από το 2003, είναι ένας από τους κύριους πολιτικούς σχολιαστές της Athens Voice. Από το 1991 διδάσκει δημοσιογραφία σε διάφορες σχολές, όπως στο ΑΝΤ1 MediaLab και στο ΙΕΚ Ακμή.

Έχει επίσης λάβει μέρος σε δύο ταινίες του Έλληνα σκηνοθέτη Νίκου Γραμματικού, Απόντες και Ο Βασιλιάς.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Γέφυρα Σιεκιερκόφσκι

Η **γέφυρα Σιεκιερκόφσκι** (πολωνικά: *Most Siekierkowski*) είναι γέφυρα πάνω από τον ποταμό Βιστούλα στη Βαρσοβία της Πολωνίας, η οποία συνδέει τις συνοικίες Μοκότουφ και Βάβερ.

Είναι μια καλωδιωτή γέφυρα, με μήκος 500 μέτρων και πλάτος 33,38 μέτρων, με τρεις λωρίδες για οχήματα, πεζοδρόμιο και ποδηλατόδρομο σε κάθε κατεύθυνση. Η δομή υποστηρίζεται από δύο πυλώνες H, ύψους 87,07 μέτρων. Όταν η γέφυρα άνοιξε στις 21 Σεπτεμβρίου 2002 ήταν η νεότερη και νοτιότερη από τις γέφυρες της Βαρσοβίας. 

Η γέφυρα πήρε το όνομά της από τη συνοικία *Siekierki* της Βαρσοβίας, στη δυτική πλευρά του ποταμού Βιστούλα.

## Δείτε επίσης

* Γέφυρα Γουαζιενκόφσκι
* Γέφυρα Πονιατόφσκι
* Γέφυρα Σφιεντοκσίσκι

## Παραπομπές


Σιεκιερκοφσκι
Σιεκιερκοφσκι γεφυρα
Κατηγορία:Οδικές γέφυρες στην Πολωνία
Κατηγορία:Μοκότουφ
Μπλαζ Μέσιτσεκ

Ο **Μπλαζ Μέσιτσεκ** (γεννήθηκε στις 12 Ιουνίου 1997) είναι Σλοβένος επαγγελματίας καλαθοσφαιριστής του Κολοσσού Ρόδου της Ελληνικής Α1 Κατηγορίας . Γεννήθηκε στη Λιουμπλιάνα της Σλοβενίας, είναι ένας σούτινγκ γκαρντ ύψους 1,98 μέτρων.

## Ενεργός δράση
Έπαιξε για την ομάδα της γενέτειράς του ΛΟΓΚΟ Γκρόσουπλιε και το καλοκαίρι του 2013 μετακόμισε στη σλοβενική δύναμη της Ολίμπια Λιουμπλιάνας όπου έπαιξε για τις ομάδες κάτω των 17 και κάτω των 19. Για την περίοδο 2014–15, ήταν δανεικός στη σλοβενική ομάδα δεύτερης κατηγορίας Σκόφια Λόκα. Ήταν ο καλύτερος παίκτης της ομάδας και ένας από τους καλύτερους σκόρερ του πρωταθλήματος, με 21,1 πόντους ανά αγώνα.

Το καλοκαίρι του 2015, υπέγραψε συμβόλαιο με την Ολίμπια Λιουμπλιάνας και έλαβε ποιοτικό χρόνο συμμετοχής στην Αδριατική Λίγκα και στο FIBA Eurocup . Αναγνωρίστηκε από τη FIBA και παρίστατο στον Ευρωπαϊκό αγώνα FIBA U18 All-Star κατά τη διάρκεια του Ευρωπαϊκού Πρωταθλήματος 2015 στη Λιλ της Γαλλίας ως ένας από τους καλύτερους 24 νέους παίκτες. 

Τον Δεκέμβριο του 2016, ο Μέσιτσεκ υπέγραψε με την Μπρίντιζι της ιταλικής κορυφαίας κατηγορίας Σέριε A (LBA). 

Στις 9 Αυγούστου 2018, υπέγραψε διετές συμβόλαιο με την Ολίμπια Λιουμπλιάνας .  Τον Δεκέμβριο του 2018, χώρισε τους δρόμους του με την Ολίμπια. 

Στις 30 Ιανουαρίου 2019, ο Μέσιτσεκ υπέγραψε συμβόλαιο 30 ημερών με την Πιστόια .  Μετά τη σύντομη θητεία του στην Ιταλία, υπέγραψε στη σερβική Μέγκα Μπέμαξ για την περίοδο 2019–20 τον Οκτώβριο του 2019.  Ο Μέσιτσεκ είχε μέσο όρο 8,1 πόντους, 2,2 ριμπάουντ και 1,5 ασίστ ανά αγώνα.

Στις 3 Οκτωβρίου 2020, υπέγραψε με τη Σπλιτ της Αδριατικής Λίγκας και την 1η Κροατίας .  Είχε μέσο όρο 10,8 πόντους, 2,6 ριμπάουντ και 3,1 ασίστ στο Κροατικό πρωτάθλημα, καθώς και 11,1 πόντους, 2,6 ριμπάουντ και 2,8 ασίστ στην Αδριατική Λίγκα.

Στις 8 Ιουλίου 2021, ο Μέσιτσεκ υπέγραψε επίσημα με τον Κολοσσό Ρόδου της Ελληνικής Α1 Κατηγορίας . 

## Παραπομπές
 

## Εξωτερικοί σύνδεσμοι
* Προφίλ στην Ουνιόν Ολίμπια
* Προφίλ στο Eurobasket.com

Κατηγορία:Σούτινγκ γκαρντ
Κατηγορία:Καλαθοσφαιριστές Πιστόια Μπάσκετ 2000
Κατηγορία:Καλαθοσφαιριστές Νιου Μπάσκετ Μπρίντιζι
Κατηγορία:Καλαθοσφαιριστές Ολύμπια Λιουμπλιάνας
Κατηγορία:Καλαθοσφαιριστές Μέγκα Βιζούρα
Κατηγορία:Καλαθοσφαιριστές Λέγκα Μπάσκετ Σέριε Α
Στέφαν Μομίροφ

Ο **Στέφαν Μομίροφ** (γεννήθηκε στις 18 Δεκεμβρίου 1999) είναι Σέρβος επαγγελματίας καλαθοσφαιριστής του Κολοσσού Ρόδου της Ελληνικής Α1 Κατηγορίας.

## Πρώιμη σταδιοδρομία
Ο Μομίροφ άρχισε να παίζει μπάσκετ για το σύστημα νέων του Ερυθρού Αστέρα . Έπαιξε στο Τουρνουά της Ευρωλίγκας Νέων για τον Ερυθρό Αστέρα κάτω των 18 (2015–2017). 

## Επαγγελματική πορεία
Πριν από την περίοδο 2017-18, δόθηκε δανεικός στην ΦΜΠ από το Βελιγράδι.  Εμφανίστηκε σε δύο αγώνες 1ης Κατηγορίας Αδριατικής Λίγκας με την ΦΜΠ. Τον Δεκέμβριο του 2017, ο Μομίροφ υπέγραψε πολυετές συμβόλαιο με την ΦΜΠ και δόθηκε δανεικός στην ομάδα με έδρα τη γενέτειρά του Βρσατς για το υπόλοιπο της περιόδου 2017–18   Τον Μάρτιο του 2020, χώρισε τους δρόμους του με την ΦΜΠ.   Τον Μάιο του 2020, μετά την απαγόρευση της πανδημίας COVID-19, εντάχθηκε στο στάδιο προετοιμασίας της Παρτιζάν . 

Στις 28 Αυγούστου 2020, ο Μομίροφ υπέγραψε διετές συμβόλαιο με τη Μέγκα Μπέμαξ .  Τον Ιούλιο του 2021 υπέγραψε με τον Κολοσσό Ρόδου . 

## Σταδιοδρομία στην Εθνική ομάδα
Ο Μομίροφ ήταν μέλος της εθνικής ομάδας μπάσκετ της Σερβίας κάτω των 18 που κέρδισε το χρυσό μετάλλιο στο Ευρωπαϊκό Πρωτάθλημα κάτω των 18 ετών του 2017 της FIBA . Σε επτά παιχνίδια της διοργάνωσης, είχε μέσο όρο 7,1 πόντους, 3,1 ριμπάουντ και 2,6 ασίστ ανά παιχνίδι.  Συμμετείχε επίσης στο Ευρωπαϊκό Πρωτάθλημα κάτω των 18 του 2016 της FIBA .  Ο Μομίροφ ήταν μέλος της σερβικής ομάδας κάτω των 20 ετών που τερμάτισε 15η στο Ευρωπαϊκό Πρωτάθλημα κάτω των 20 του 2019 της FIBA στο Τελ Αβίβ του Ισραήλ. Σε επτά παιχνίδια της διοργάνωσης, είχε μέσο όρο 8,4 πόντους, 7,9 ριμπάουντ και 3,6 ασίστ ανά αγώνα. 

## Προσωπική ζωή
Ο Μομίροφ είναι γιος των καλαθοσφαιριστών Σνέζανα Πάβλοβιτς και Γιόβαν Μομίροφ.  Η μητέρα του είναι πρώην επαγγελματίας καλαθοσφαιρίστρια που έπαιξε για τους Ράντνιτσκι Κραγκούεβατς, Χέμοφαρμ Βρσατς, Μίζο-Πέτσι ΒΣΚ  και εκπροσώπησε την εθνική ομάδα της Ο.Δ. Γιουγκοσλαβίας διεθνώς. Ήταν στην εθνική ομάδα στο Ευρωμπάσκετ Γυναικών του 1995 .  Ο πατέρας του έπαιξε στους Βρσατς και Προφικολόρ κατά τη διάρκεια της πορείας του. 

## Παραπομπές


## Εξωτερικοί σύνδεσμοι
* Προφίλ στο eurobasket.com
* Προφίλ στο realgm.com

Κατηγορία:Σέρβοι καλαθοσφαιριστές
Κατηγορία:Καλαθοσφαιριστές Μέγκα Βιζούρα
Κατηγορία:Καλαθοσφαιριστές Αδριατικής Λίγκας
Φερνάντο Φιγκερόα (ποδοσφαιριστής)

Ο **Φερνάντο Φιγκερόα**  (, 2 Ιουλίου 1925 - 22 Φεβρουαρίου 2011) ήταν Μεξικανός ποδοσφαιριστής. Συμμετείχε στο τουρνουά ανδρών στους Θερινούς Ολυμπιακούς Αγώνες του 1948.

## Παραπομπές
Fernando Figueroa at Olympedia

https://web.archive.org/web/20200418063124/https://www.sports-reference.com/olympics/athletes/fi/fernando-figueroa-1.html

Fernando Figueroa at Olympics.com

https://www.worldfootball.net/player_summary/antonio-figueroa/

Κατηγορία:Μεξικανοί ποδοσφαιριστές
Σωτήρης Μπιλλής

Ο **Σωτήρης Μπιλλής** (Αθήνα, 15 Νοεμβρίου 1997), είναι Έλληνας επαγγελματίας καλαθοσφαιριστής. Έχει ύψος 2,01 μ.  και αγωνίζεται ως σμολ φόργουορντ για την ομάδα του Α.Ο Μυκόνου.

## Νεανική σταδιοδρομία
Ο Μπιλλής έπαιξε από νεαρή ηλικία στις ομάδες νέων του Πανιωνίου, πριν ξεκινήσει την επαγγελματική του πορεία. 
## Επαγγελματική πορεία
Ο Μπιλλής υπέγραψε το πρώτο επαγγελματικό του συμβόλαιο με την ομάδα της Ελληνικής Α1 Κατηγορίας Πανιωνίου, το 2014. Tη σεζόν 2014-15, μέτρησε 14 συμμετοχές στην Α1 με την ομάδα της Νέας Σμύρνης, έχοντας κατά μέσο όρο 2 πόντους και 1 ριμπάουντ. 

Τη σεζόν 2015-16, έπαιξε στον Κολοσσό Ρόδου, και κατόπιν επέστρεψε στον Πανιώνιο για μια δεύτερη θητεία στις 28 Ιουλίου 2016. Επανήλθε στον Κολοσσό στις 8 Αυγούστου 2017, και έμεινε στην ομάδα για δύο σεζόν.

Την αγωνιστική περίοδο 2019–2020 αγωνίστηκε με τον ΑΣ Καρδίτσας της Α2 Κατηγορίας. Στην Α2 μέτρησε 13 συμμετοχές, έχοντας κατά μέσο όρο 5.5 πόντους, 3.4 ριμπάουντ και 1.3 ασίστ. 

Στις 19 Αυγούστου 2020 επέστρεψε στον Κολοσσό Ρόδου για τρίτη φορά. Στις 2 Ιουλίου 2021, ο Μπιλλής ανανέωσε το συμβόλαιό του με τη νησιωτική ομάδα για έναν ακόμη χρόνο. Τη σεζόν 2021-22, μέτρησε 2.1 πόντους και 1.2 ριμπάουντ σε 16 αγώνες στην Α1. Στις 2 Αυγούστου 2022, ανανέωσε το συμβόλαιό του για ακόμα μία χρονιά με την ομάδα της Ρόδου. Στις 23 Οκτωβρίου κόντρα στον Προμηθέα, κατέγραψε μια ιστορική επίδοση, καθώς έφτασε τις 100 συμμετοχές στο Πρωτάθλημα Ελλάδας. Την περίοδο 2022-23 ο Μπιλλής είχε 1.3 πόντους και 1.4 ριμπάουντ μέσο όρο σε 8 λεπτά συμμετοχής. Την 1η Αυγούστου 2023, ανακοινώθηκε η ανανέωση του συμβολαίου του για ακόμα έναν χρόνο. Στις 24 Ιουλίου 2024, ο Κολοσσός, γνωστοποίησε την παραμονή του αθλητή στην ομάδα μέχρι το 2025. Την αγωνιστική περίοδο 2024-25, μέτρησε 6.5 πόντους και 2.2 ριμπάουντ σε 18 ματς του ελληνικού πρωταθλήματος, ενώ σημείωσε 4 πόντους, 3.8 ριμπάουντ και 1.2 ασίστ σε 5 παιχνίδια του Μπάσκετμπολ Τσάμπιονς Λιγκ.

Στις 7 Ιουλίου 2025, συμφώνησε με την ομάδα του Α.Ο Μυκόνου.

## Εθνική ομάδα
Ο Μπιλλής ήταν μέλος της Εθνικής ομάδας των Εφήβων στο Παγκόσμιο U19 που έγινε στο Ηράκλειο το 2015, με την οποία κατέκτησε την τέταρτη θέση έχοντας 2.2 πόντους και 1 ριμπάουντ σε 5.6 λεπτά κατά μέσο όρο. Στη συνέχεια αγωνίστηκε και στο Ευρωπαϊκό U20 που έγινε στην Ιταλία, με την Εθνική ομάδα Νέων Ανδρών, έχοντας 4.8 πόντους και 3.4 ριμπάουντ σε 18.7 λεπτά κατά μέσο όρο.

## Παραπομπές


## Εξωτερικοί σύνδεσμοι
* Προφίλ στο Eurobasket.com
* Προφίλ στην Α1 ΕΣΑΚΕ (in Greek)

Κατηγορία:Έλληνες καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Μάνος Χατζηδάκης (καλαθοσφαιριστής)

Ο **Εμμανουήλ (Μάνος) Χατζηδάκης** (Λέρος, 21 Απριλίου 2000), είναι Έλληνας επαγγελματίας καλαθοσφαιριστής. Έχει ύψος 2,08 μ και αγωνίζεται ως σέντερ και ενίοτε πάουερ φόργουορντ στο Μαρούσι.

## Νεανική σταδιοδρομία
Ο Χατζηδάκης έπαιξε από νεανική ηλικία με τις ομάδες νέων του Κρόνου Αγίου Δημητρίου, του Ίκαρου Καλλιθέας και του Πανιωνίου Λέρου πριν ξεκινήσει την επαγγελματική του πορεία.

## Επαγγελματική πορεία
Στις 28 Ιουνίου 2016, ο Χατζηδάκης μεταπήδησε στην Α.Ε.Κ της Ελληνικής Α1 Κατηγορίας, όπου υπέγραψε επταετές συμβόλαιο. Στις 20 Σεπτεμβρίου 2018, η ΑΕΚ τον έδωσε δανεικό στο Μαρούσι της Α2 Κατηγορίας για να πάρει περισσότερο χρόνο συμμετοχής. Στο πρώτο του παιχνίδι σημείωσε 20 πόντους, 7 ριμπάουντ και 3 ασίστ απέναντι στην Καβάλα. 

Το 2019 υπέγραψε συμβόλαιο με τον Κόροιβο Αμαλιάδας.

Την περίοδο 2020-21 με το Μαρούσι, ο Χατζηδάκης είχε μέσο όρο 9.1 πόντους και 4 ριμπάουντ ανά αγώνα, σε 22 αγώνες. 

Στις 9 Ιουλίου 2021, ο Χατζηδάκης υπέγραψε με τον Κολοσσό Ρόδου. Την σεζόν 2021-22, μέτρησε κατά μέσο όρο 3.2 πόντους και 1.4 ριμπάουντ σε περίπου 9 λεπτά συμμετοχής. Στις 16 Αυγούστου 2022, ανανέωσε το συμβόλαιό του με τους Ροδίτες μέχρι το 2024. Τη σεζόν 2022-23, σε 22 αγώνες είχε 4.9 πόντους και 2.7 ριμπάουντ με 14 λεπτά συμμετοχής κατά μέσο όρο.

Στις 9 Ιουνίου 2023, επέστρεψε στην Α.Ε.Κ με την οποία υπέγραψε 3ετές συμβόλαιο, ήτοι έως το 2026.

Στις 19 Ιουνίου 2024, υπέγραψε συμβόλαιο συνεργασίας με τον Άρη Θεσσαλονίκης. Ολοκλήρωσε τη σεζόν 2024-25, έχοντας 4.3 πόντους και 3.3 ριμπάουντ.

Στις 23 Ιουλίου 2025, επέστρεψε στο Μαρούσι με το οποίο υπέγραψε διετές συμβόλαιο, πραγματοποιώντας την τρίτη του θητεία στην ομάδα.

## Παραπομπές

## Εξωτερικοί σύνδεσμοι
* Προφίλ στη FIBA (αρχείο)
* Προφίλ στο Eurobasket.com

Κατηγορία:Έλληνες καλαθοσφαιριστές
Κατηγορία:Σέντερ
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Παγκοσμίου Κυπέλλου 2023
Διαμαντής Σλαφτσάκης

Ο **Διαμαντής Σλαφτσάκης** (27 Ιουλίου 1994, Πανόραμα Θεσσαλονίκης) είναι Έλληνας επαγγελματίας καλαθοσφαιριστής, ο οποίος αγωνίζεται ως σμολ φόργουορντ/πάουερ φόργουορντ για τον Π.Α.Ο.Κ.

## Νεανική σταδιοδρομία
Ο Σλαφτσάκης έπαιξε μπάσκετ νέων με τους Χαλκηδόνα και Μαντουλίδη, πριν ξεκινήσει την επαγγελματική του πορεία.

## Επαγγελματική πορεία
Ο Σλαφτσάκης ξεκίνησε την επαγγελματική του σταδιοδρομία με τον ΚΑΟΔ της Ελληνικής Α1 Κατηγορίας, την περίοδο 2012–13. Αποχώρησε από τον ΚΑΟΔ, όταν ο σύλλογος υποβιβάστηκε από την Πρώτη Κατηγορία λόγω οικονομικών προβλημάτων, το 2015. Στη συνέχεια εντάχθηκε στον Κόροιβο Αμαλιάδας.

Στις 21 Ιουλίου 2016, ο Σλαφτσάκης υπέγραψε με τον Απόλλωνα Πατρών. Στη συνέχεια εντάχθηκε στα Τρίκαλα, όπου έγινε αρχηγός της ομάδας. Τη σεζόν 2017-18, σε 21 αναμετρήσεις είχε 5.7 πόντους, 2.7 ριμπάουντ και 1.3 ασίστ, με 58% στις βολές, 49% στα δίποντα και 39% στα σουτ τριών πόντων.

Στις 29 Ιουλίου 2018 εντάχθηκε στον Άρη της Ελληνικής Α1 Κατηγορίας. Τη σεζόν 2020-21, σε 21 αγώνες του ελληνικού πρωταθλήματος είχε κατά μέσο όρο 3.7 πόντους, και 2.3 ριμπάουντ. 

Στις 5 Ιουλίου 2021, υπέγραψε με τον Κολοσσό Ρόδου. Στα 25 παιχνίδια που αγωνίστηκε στη διάρκεια της σεζόν 2021-22, είχε 3.1 πόντους και 2 ριμπάουντ ανά αγώνα.

Στις 10 Αυγούστου 2022, ανακοινώθηκε από τον Π.Α.Ο.Κ.

Στις 14 Ιουλίου 2023, επέστρεψε στον Άρη Θεσσαλονίκης. Τη σεζόν 2023-24, είχε κατά μέσο όρο 2.3 πόντους και 2.3 ριμπάουντ στο ελληνικό πρωτάθλημα, ενώ στο Eurocup μέτρησε αντίστοιχα είχε 1.6 πόντους και 1.5 ριμπάουντ.

Στις 19 Ιουλίου 2024, συμφώνησε και επέστεψε στον Κολοσσό Ρόδου με τα από δύο χρόνια. Τη σεζόν 2024-25, είχε 2.9 πόντους και 2.5 ριμπάουντ.

Στις 10 Ιουλίου 2025, επέστρεψε στον Π.Α.Ο.Κ., μετά από δύο χρόνια.

## Εθνική Ελλάδας
Ο Σλαφτσάκης ήταν μέλος των μικρών εθνικών ομάδων της Ελλάδας. Έπαιξε στο Ευρωπαϊκό Πρωτάθλημα Κάτω των 16 ετών του 2010 της FIBA, στο Ευρωπαϊκό Πρωτάθλημα Κάτω των 18 ετών του 2012 της FIBA, στο Ευρωπαϊκό Πρωτάθλημα Καλαθοσφαίρισης Ανδρών Κ-20 του 2013 και στο Ευρωπαϊκό Πρωτάθλημα Καλαθοσφαίρισης Ανδρών Κ-20 του 2014 με τις μικρές εθνικές ομάδες της Ελλάδας.

## Παραπομπές

 
## Εξωτερικοί σύνδεσμοι
* Προφίλ στο αρχείο της FIBA
* Προφίλ στη FIBA Ευρώπης 
* Προφίλ στο Eurobasket.com
* Προφίλ στο RealGM.com
* Προφίλ στο DraftExpress.com 
* Προφίλ στο Scouting4u.com
* Προφίλ στην Α1 ΕΣΑΚΕ

Κατηγορία:Έλληνες καλαθοσφαιριστές
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές ΚΑΟΔ
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Αιόλου Τρικάλων
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές ΠΑΟΚ
Στέφαν Ποτ

Ο **Στέφαν Ποτ** (γεννήθηκε στις 15 Ιουλίου 1994) είναι Σέρβος επαγγελματίας καλαθοσφαιριστής του Κολοσσού Ρόδου της Ελληνικής Α1 Κατηγορίας.

## Ενεργός δράση
Ο Ποτ ξεκίνησε την επαγγελματική του σταδιοδρομία στη Σπάρτακ Σουμποτίτσα, από την οποία μετακόμισε στη Νόβι Σαντ και στη συνέχεια στο CSU Άσεσοφτ Πλόιεστι στη Ρουμανία. Μετά από αυτό επέστρεψε στη Σερβία, όπου εμφανίστηκε για τους Μετάλατς και Μλάντοστ Ζεμούν . Το αποκορύφωμα της πορείας του ήρθε την περιόδου 2016–17 της Αδριατικής Λίγκας (ABA), όταν υπέγραψε με την Παρτιζάν Βελιγραδίου και μετά από εκείνη τη χρονιά πέρασε τρεις χρονιές με την ΦΜΠ .   

Τον Αύγουστο του 2020, ο Ποτ υπέγραψε στην ομάδα ΑΒΑ της Βοσνίας Ιγκοκέα .   Είχε κατά μέσο όρο 8,0 πόντους, 3,3 ασίστ και 2,3 ριμπάουντ ανά αγώνα. Στις 25 Σεπτεμβρίου 2021, ο Ποτ υπέγραψε με τον Κολοσσό Ρόδου της Ελληνικής Α1 Κατηγορίας, αντικαθιστώντας τον Τάι Λόουσον . 

## Παραπομπές

 

Κατηγορία:Πόιντ γκαρντ
Κατηγορία:Σερβοβόσνιοι
Κατηγορία:Σέρβοι καλαθοσφαιριστές
Κατηγορία:Καλαθοσφαιριστές Παρτιζάν Βελιγραδίου
Κατηγορία:Καλαθοσφαιριστές ΚΚ Ιγκοκέα
Κατηγορία:Καλαθοσφαιριστές Αδριατικής Λίγκας
Ηλίας Καντζούρης

Ο **Ηλίας Καντζούρης** (γεννήθηκε στις 11 Αυγούστου 1973) είναι Έλληνας επαγγελματίας προπονητής της χαποελ Ιερουσαλήμ καλαθοσφαίρισης.

## Προπονητική σταδιοδρομία
### Επαγγελματικοί σύλλογοι
Ο Καντζούρης ξεκίνησε την προπονητική του σταδιοδρομία το 2000, ως βοηθός προπονητή, στον Απόλλωνα Πατρών . Στη συνέχεια εργάστηκε ως βοηθός προπονητή στους Νήαρ Ηστ, Άρη και Σπόρτινγκ . Στη συνέχεια εργάστηκε ως βοηθός προπονητή στους ΑΕΚ και Πανελλήνιο .

Ήταν βοηθός προπονητή με τον σύλλογο του Λιθουανικού Πρωταθλήματος , Ζαλγκίρις Κάουνας, την περίοδο 2011–12. Στη συνέχεια, ήταν βοηθός προπονητή στη ρωσική ομάδα του VTB Πρωταθλήματος, Ούνικς Καζάν, την περίοδο 2013–14. Μετά από αυτό, εργάστηκε ως βοηθός για τον σύλλογο του Γερμανικού Πρωταθλήματος , Μπρόζε Μπάμπεργκ, από το 2014 έως το 2018.

Στη συνέχεια, ο Καντζούρης έγινε προσωρινός προπονητής της Μπάμπεργκ, μετά την απόλυση του προπονητή Αντρέα Τρινκιέρι από την ομάδα, τον Φεβρουάριο του 2018  Εργάστηκε ως προσωρινός προπονητής της Μπρόζε, έως ότου ο σύλλογος προσέλαβε τον Λούκα Μπάνκι, ως νέο μόνιμο προπονητή. 

Στις 28 Ιανουαρίου 2020, ο Καντζούρης υπέγραψε με τον σύλλογο της Ελληνικής Α1 Κατηγορίας Ηρακλή (η πρώτη του επίσημη θέση ως βασικού προπονητή), αντικαθιστώντας τον Ιωάννη Καστρίτη .

### Εθνική Ελλάδας
Ο Καντζούρης εργάστηκε ως βοηθός προπονητή της εθνικής ομάδας καλαθοσφαίρισης της Ελλάδας το 2013. 

## Παραπομπές
 

## Εξωτερικοί σύνδεσμοι
* Ο Ηλίας Καντζούρης στο euroleague.net
* Ο Ηλίας Καντζούρης στο eurobasket.com
* Ο Ηλίας Καντζούρης  στο brosebamberg.com (in German)
* Ο Ηλίας Καντζούρης  στο unics.ru

Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Ηρακλή Θεσσαλονίκης
Κατηγορία:Έλληνες προπονητές καλαθοσφαίρισης στο εξωτερικό
Μάικλ Αντόνιο

Ο **Μάικλ Αντόνιο** (28 Μαρτίου 1990) είναι Τζαμαϊκανός ποδοσφαιριστής ο οποίος αγωνίζεται ως επιθετικός για λογαριασμό της Γουέστ Χαμ και της εθνικής ομάδας της Τζαμάικας.

Γεννημένος στο Λονδίνο, ο Μάικλ Αντόνιο ξεκίνησε την καριέρα του από την ερασιτεχνική Τούτινγκ και Μίτσχαμ Γιουνάιτεντ, πριν αποκτηθεί από την Ρέντινγκ το 2008. Δεν κατάφερε όμως να βρει θέση βασικού και δόθηκε δανεικός στις Τούτινγκ και Μίτσχαμ Γιουνάιτεντ, Τσέλτενχαμ Τάουν, Σαουθάμπτον, Κόλτσεστερ Γιουνάιτεντ και Σέφιλντ Γουένσντεϊ, η οποία και τον απέκτησε το 2012. Σκόραρε 12 γκολ σε 64 εμφανίσεις. Το 2014 αποκτήθηκε από τη Νότιγχαμ Φόρεστ για περίπου 1,5 εκατομμύριο λίρες, όπου με τις εμφανίσεις του τράβηξε το ενδιαφέρον της Γουέστ Χαμ, η οποία τον απέκτησε για περίπου 7 εκατομμύρια λίρες. Αγωνίστηκε σε πολλές θέσεις πρωτού γίνει ο κύριος επιθετικός της ομάδας. Τον Αύγουστο του 2021 έγινε ο πρώτος σκόρερ όλων των εποχών της Γουέστ Χαμ στην Πρέμιερ Λιγκ και ήταν ο παίκτης του μήνα για τον Ιούλιο του 2020 και τον Αύγουστο του 2021.

Ο Μάικλ Αντόνιο είχε απορρίψει το 2016 προτάσεις να αγωνιστεί με την εθνική Τζαμάικας, καθώς προτιμούσε την εθνικής Αγγλίας, όμως τον Φεβρουάριο του 2021 προσεγγίστηκε ξανά και συμφώνησε. Αγωνίστηκε πρώτη φορά για την εθνική Τζαμάικας τον Σεπτέμβριο του 2021.

## Παραπομπές


Κατηγορία:Τζαμαϊκανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Τζαμάικας
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Κόλτσεστερ Γιουνάιτεντ
Κατηγορία:Ποδοσφαιριστές Σέφιλντ Γουένσντεϊ
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Ποδοσφαιριστές Πρέμιερ Λιγκ
Κατηγορία:Παίκτες νικητές ΟΥΕΦΑ Κόνφερενς Λιγκ
Σεμπαστιάν Αλέ

Ο **Σεμπαστιάν Αλέ** (*Sébastien Haller*, 22 Ιουνίου 1994) είναι Ιβοριανός-Γάλλος ποδοσφαιριστής ο οποίος αγωνίζεται ως επιθετικός για λογαριασμό της Ουτρέχτης και της εθνικής Ακτής Ελεφαντοστού.

Γεννημένος στη Γαλλία, ξεκίνησε την καριέρα του από την Ωσέρ και το 2015 δόθηκε δανεικός στην Ουτρέχτη, από την οποία αποκτήθηκε μόνιμα. Μετά από δύο χρόνια στην Ολλανδία αποκτήθηκε από την Άιντραχτ Φραγκφούρτης, με την οποία κατέκτησε το κύπελλο Γερμανίας το 2018. Το 2019 αποκτήθηκε από την Γουέστ Χαμ που μπορούσε να φτάσει τα 50 εκατομμύρια ευρώ με τα μπόνους και αποτέλεσε ρεκόρ για τον σύλλογο. Τον Ιανουάριο του 2021 επέστρεψε στην Ολλανδία για λογαριασμό του Άγιαξ, έναντι 22,5 εκατομμυρίων ευρώ. Τον Σεπτέμβριο του 2021 έγινε ο πρώτος παίκτης μετά τον Μάρκο φαν Μπάστεν που σκόραρε 4 τέρματα στο ντεμπούτο του στην διοργάνωση. Στη φάση των ομίλων σκόραρε σε όλους τους αγώνες, σημειώνοντας 10 γκολ. 

Τον Ιούλιο του 2022 τον απέκτησε η Μπορούσια Ντόρτμουντ για 31,4 εκατομμύρια ευρώ χωρίς τα μπόνους. Κατά τη διάρκεια της προετοιμασίας τον Ιούλιο του 2022, η Ντόρτμουντ εξέδωσε ανακοίνωση κάνοντας γνωστό πως ο Αλέ διαγνώστηκε με όγκο στους όρχεις. Μετά από χημειοθεραπείες και δύο χειρουργεία, επέστρεψε τον Ιανουάριο του 2023 στις προπονήσεις της ομάδας και στο φιλικό της 13ης Ιανουαρίου με την Βασιλεία πέτυχε χατ-τρικ σε διάστημα επτά λεπτών, διαμορφώνοντάς το τελικό 6-0.

Τον Ιανουάριο του 2025 παραχωρήθηκε δανεικός στην Ουτρέχτη και τον Αύγουστο έγινε παίκτης της.

Ο Αλέ εκπροσώπησε τη Γαλλία σε επίπεδο Κ-21, αλλά το 2020 κλήθηκε από την Ακτή Ελεφαντοστού, πατρίδα της μητέρας του.

## Παραπομπές


Κατηγορία:Ιβοριανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΑΖ Οσέρ
Κατηγορία:Ποδοσφαιριστές ΦΚ Ουτρέχτη
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Σαμπιονά Νασιονάλ 3
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Ακτής Ελεφαντοστού
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Κυπέλλου Εθνών Αφρικής 2023
Κατηγορία:Παίκτες νικητές Κυπέλλου Εθνών Αφρικής
Κατηγορία:Γάλλοι με καταγωγή από την Ακτή Ελεφαντοστού
Κυβερνητικές εκλογές του 2021 στη Βιρτζίνια

Οι **Κυβερνητικές εκλογές του 2021 στη [[Βιρτζίνια]]**, διεξήχθησαν στις 2 Νοεμβρίου 2021, προκειμένου να εκλεχθεί ο επόμενος Κυβερνήτης της Βιρτζίνια. Ο εν ενεργεία Δημοκρατικός Κυβερνήτης Ραλφ Νόρθαμ, δεν έχει δικαίωμα σύμφωνα με το πολιτειακό Σύνταγμα θα θέσει υποψηφιότητα, λόγω ότι δεν επιτρέπεται η διαδοχική ανανέωση της θητείας.

Το Ρεπουμπλικανικό Κόμμα, ανέδειξε ύστερα από τις προκριματικές εκλογές τον Μάιο του 2021, υποψήφιο Κυβερνήτη, τον επιχειρηματία Γκλεν Γιάνγκιν. Το Δημοκρατικό Κόμμα, αντίστοιχα ύστερα από προκριματικές εκλογές τον Ιούνιο του 2021, ανέδειξε υποψήφιο Κυβερνήτη, τον πρώην Κυβερνήτη της Βιρτζίνια Τέρι ΜακΌλιφ.

Νικητής των εκλογών, αναδείχθηκε ο Ρεπουμπλικανός υποψήφιος και επιχειρηματίας **[[Γκλεν Γιάνγκιν]]**, επικρατώντας με σχεδόν 51% των ψήφων, έναντι 48.5% του Δημοκρατικού υποψηφίου και πρώην Κυβερνήτη της Βιρτζίνια Τέρι ΜακΌλιφ.

O Γιάνγκιν, ορκίστηκε ως 74ος Κυβερνήτης της Βιρτζίνια, στις 15 Ιανουαρίου 2021.

## Δημοσκοπήσεις και προβλέψεις
Το "**Δ**", αφορά το Δημοκρατικό Κόμμα, ενώ το "**Ρ**", αφορά το Ρεπουμπλικανικό Κόμμα.

Επεξήγηση

* Κ/Π: Κανένα πλεονέκτημα για αμφότερους αντιπάλους (ισοπαλία)
* Ελάχιστα (ελάχιστο πλεονέκτημα για ένα κόμμα)
* Ελαφρώς (μικρό/σχετικό πλεονέκτημα για ένα κόμμα)
* Σχετικά βέβαιο (πλεονέκτημα για ένα κόμμα)
* Σχεδόν βέβαιο (ισχυρό εκλογικό πλεονέκτημα για ένα κόμμα)

## Αποτελέσματα

## Παραπομπές


Κατηγορία:Εκλογές στη Βιρτζίνια
Βιρτζινια
Βίκτορ Όσιμεν

Ο **Βίκτορ Όσιμεν** (29 Δεκεμβρίου 1998) είναι Νιγηριανός επαγγελματίας ποδοσφαιριστής ο οποίος αγωνίζεται ως επιθετικός για λογαριασμό της Γαλατασαράι και της εθνικής ομάδας της Νιγηρίας.

Γεννημένος στη Νιγηρία, ο Όσιμεν ξεκίνησε την επαγγελματική του καριέρα από την Βόλφσμπουργκ το 2017. Μετά από μιάμιση σεζόν δόθηκε δανεικός στη βελγική Σαρλερουά τη σεζόν 2018–19 και έπειτα αποκτήθηκε από τη Λιλ, όπου ψηφίστηκε παίκτης της χρονιάς. Το 2020 ο Όσιμεν αποκτήθηκε από τη Νάπολι για 70 εκατομμύρια ευρώ, μεταγραφή ρεκόρ συλλόγου και ρεκόρ για Αφρικανό ποδοσφαιριστή.

Ο Όσιμεν πραγματοποίησε το ντεμπούτο του με την εθνική Νιγηρίας τον Ιούνιο του 2017. Ήταν μέλος της αποστολής στο Κύπελλο Εθνών Αφρικής το 2019.

## Παραπομπές


Κατηγορία:Νιγηριανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Νιγηρίας
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Ποδοσφαιριστές Σπορτίνγκ Σαρλερουά
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Κυπέλλου Εθνών Αφρικής 2023